**УТВЪРДЕНИ СЪС ЗАПОВЕД № 174 / 24.03.2021 г.**

**НА АДМИНИСТРАТИВНИЯ РЪКОВОДИТЕЛ -**

**ОКРЪЖЕН ПРОКУРОР НА**

**ОКРЪЖНА ПРОКУРАТУРА ВЕЛИКО ТЪРНОВО**

**ВЪТРЕШНИ ПРАВИЛА**

**ЗА ПРОВЕЖДАНЕ НА ОСНОВНИЯ И ПРОФЕСИОНАЛЕН СТАЖ**

**НА СТАЖАНТ-ЮРИСТИТЕ**

**В**

**ОКРЪЖНА ПРОКУРАТУРА – ВЕЛИКО ТЪРНОВО**

**И ОКРЪЖЕН СЛЕДСТВЕН ОТДЕЛ ВЪВ ВТОП**

Гр. Велико Търново, 2021 година

**I. Общи положения.**

**Чл. 1. (1)** С тези правила се урежда редът и организацията при провеждане на основния и професионалния стаж за придобиване на юридическа правоспособност и приема на заявленията на кандидатите за стажант- юристи за провеждане на професионален стаж в Окръжна прокуратура Велико Търново и Окръжен следствен отдел в ОП Велико Търново.

**(2)** Стажът за придобиване на юридическа правоспособност е шестмесечен и се провежда на два етапа:

* ***Първи етап – основен стаж,*** с продължителност **два месеца**, от които съгласно заповед № 15/04.02.2020 г., изм.и доп. със Заповед № 147/06.10.2020 г. на Председателя на Окръжен съд Велико Търново, **една седмица в Окръжна прокуратура Велико Търново** и **една седмица в Окръжен следствен отдел в ОП Велико Търново**.
* ***Втори етап – професионален стаж***, с продължителност от **четири месеца**, който се провежда под ръководството на наставник с най-малко 5 години стаж на съответната длъжност или съответната професия.

Професионалният стаж може да бъде проведен при адвокат, нотариус, съдия по вписванията, частен съдебен изпълнител, държавен съдебен изпълнител, съдия, прокурор, следовател, във Висшия съдебен съвет, Инспектората към Висшия съдебен съвет, Националния институт на правосъдието, арбитражните съдилища, омбудсмана, представител на друга професия, за която се изисква юридическо образование, както и в орган на изпълнителната власт.

**(3)** Основният стаж има за цел общо запознаване с основните функции, задълженията и с организацията на дейността на органите на съдебната власт.

**(4)** Целта на професионалният стаж е стажант-юристите да придобият практически знания и умения в конкретно избраната област на правото. Те задължително участват в изготвянето на проекти на актове и документи, свързани с предмета на дейност на съответната професия.

**Чл. 2. (1)** Стажант-юрист може да е български гражданин, гражданин на друга държава – членка на Европейския съюз, или чужденец, завършил висше образование по специалността "Право" в Република България.

**(2)** Стажант-юрист може да е и български гражданин, гражданин на друга държава – членка на Европейския съюз, или чужденец, завършил юридическо образование в чужбина, при условие че придобитата от него диплома е призната от Република България, при условията и по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища (приета с ПМС № 168 от 2000 г., обн., ДВ, бр. 69 от 2000 г.).

**II. Ред и организация за провеждане на стажа.**

**1. Основен стаж.**

**Чл. 3.** Редът и организацията за провеждане на основния стаж на стажант-юристите в Окръжна прокуратура Велико Търново и ОСлО във ВТОП са регламентирани със Заповед № 139/12.02.2020 г. на Административния ръководител на ВТОП.

**Чл. 4. (1)** Приемането на стажант-юристите за основен стаж в Окръжна прокуратура – Велико Търново и ОСлО във ВТОП, се извършва след представяне от стажант-юриста на:

* Акт за встъпване като стажант, подписан от Председателя на Окръжен съд Велико Търново, административния секретар на ВТОС и стажант-юриста;
* стажантска книжка;
* утвърдения от Председателя на Окръжен съд – Велико Търново индивидуален календарен план за провеждане на стажа.

**(2)** Стажант-юристите се приемат за постъпване на основен стаж в Окръжна прокуратура Велико Търново и в ОСлО във ВТОП от Административния секретар/Съдебния администратор, който ги вписва в регистър за провеждане на стажове, определя се прокурор-наставник или следовател-наставник от състава на прокуратурата, които:

* да организират и контролират провеждането на основния стаж;
* да подпомагат подготовката на стажант-юриста;
* да възлагат на стажант-юриста изготвянето на проекти за прокурорски актове, включително и посещенията му по дела в Окръжен съд В.Търново;
* да консултират при необходимост стажанта, като по време на стажа:

***\**** *в ОСлО във ВТОП стажант-юристите трябва да придобият както практически познания по чл. 1, ал. 3 от настоящите Правила, така и практически познания за провеждането на разследване и способите на доказване в досъдебното производство и изготвянето на актовете на следователя;*

***\**** *във ВТОП стажант-юристите трябва да придобият както практически познания по чл. 1, ал. 3 от настоящите Правила, така и практически познания за образуването, спирането и прекратяването на наказателното производство, изготвянето на актовете, постановявани от прокурора след приключване на разследването, както и тези по реда на инстанционния и служебния контрол.*

**(3)** На стажант-юристите се определят наставник от състава на магистратите на ВТОП и ОСлО във ВТОП, включително и командированите, при равномерно разпределение на прокурорите и следователите, последователно по азбучен ред, с изключение на Административния ръководител на ВТОП.

**(4)** След приключване на стажа, наставникът оформя стажантската книжка, като вписва извършената от стажант-юриста работа или актове, в изготвянето на които същият е участвал и дават оценка за усвояването на работата. Заверката на основния стаж в стажантските книжки се извършва от прокурора-наставник или следователя-наставник.

**(5)** Полагането на печат за проведения стаж в Окръжна прокуратура Велико Търново се извършва в деловодството на ВТОП, а печата за проведения стаж в ОСлО във ВТОП – в деловодството на ОСлО във ВТОП.

**2. Професионален стаж.**

**Чл. 5.** След приключване на основния стаж, стажант-юристите, които **сами са избрали своя наставник** и за които със заповедта на Министъра на правосъдието **е определен наставник** по чл. 17, ал. 1 от Наредба № 1/01.02.2019 г. за придобиване на юридическа правоспособност (изд. от министъра на правосъдието, обн., ДВ, бр. 13/12.02.2019 г., в сила от 01.01.2020г.) в Министерството на правосъдието (МП), провеждат четиримесечния си професионален стаж при посочения в заповедта наставник.

**Чл. 6. (1)** Когато кандидатът за стажант-юрист **сам е избрал своя наставник** от състава на Окръжна прокуратура Велико Търново или от Окръжен следствен отдел в ОП Велико Търново, преди подаване на документите, изискуеми по чл. 4, ал. 1 от Наредбата за придобиване на юридическа правоспособност в Министерството на правосъдието (МП), същият подава заявление по образец ***Приложение № 1*** в деловодството на Окръжна прокуратура Велико Търново. Към заявлението се прилага и проект на индивидуален стажантски план ***Приложение № 3*** за провеждане на професионалния стаж по чл. 297, ал. 2, т. 2 от Закона за съдебната власт (ЗСВ).

**(2)** Заявленията за всеки стажант-юрист се завеждат в деловодството на ВТОП като се оформя административна преписка, към която се присъединяват всички входящи и изходящи документи, касаещи дейността по провеждането на стажа.

**(3)** След деловодната обработка, заявлението се докладва на Административният ръководител на ВТОП. Определянето на прокурора-наставник или следователя-наставник на кандидата за стажант-юрист, се извършва с резолюция на административния ръководител на Окръжна прокуратура Велико Търново, за изпълнение.

**(4)** Административният секретар/Съдебният администратор на ВТОП изготвя и предоставя на кандидата следните документи:

* писмено съгласие от избрания наставник по чл. 297, ал. 5 от ЗСВ;
* одобрен от наставника индивидуален стажантски план за провеждане на професионалния стаж по чл. 297, ал. 2, т. 2 от ЗСВ;
* документ, удостоверяващ 5-годишен стаж за съответната длъжност или професия на избрания наставник.

**Чл. 7. (1)** Когато след приключване на основния стаж, стажант-юристите, които **не са избрали наставник** и за които със заповедта на Министъра на правосъдието **не е определен наставник** по чл. 17, ал. 1 от Наредбата за придобиване на юридическа правоспособност, провеждат четиримесечния си професионален стаж при наставник, в един от следните органи на съдебната власт: Окръжен съд Велико Търново, Окръжна прокуратура Велико Търново, Административен съд Велико Търново, Районен съд Велико Търново, Районен съд Горна Оряховица, Районен съд Павликени, Районен съд Свищов, Районен съд Елена, Районна прокуратура Велико Търново и Окръжен следствен отдел във ВТОП.

**(2)** Разпределението в конкретен орган на съдебната власт, в който да се проведе професионалният стаж, се извършва от Окръжен съд Велико Търново равномерно измежду гореизброените органи на съдебната власт, съобразно броя на магистратите в тези органи, отговарящи на изискванията на чл. 297, ал. 5 от ЗСВ и е регламентирано със заповед № 15/04.02.2020 г., изм.и доп. със Заповед № 147/06.10.2020 г. на Председателя на Окръжен съд Велико Търново.

**(3)** При определяне на органа на съдебната власт, в който ще се проведе професионалния стаж, се отчита предпочитанието на стажант-юриста.

**Чл. 8. (1)** Когато кандидатът за стажант-юрист **е разпределен от Окръжен съд Велико Търново, да проведе професионалния си стаж** в Окръжна прокуратура Велико Търново или в Окръжен следствен отдел в ОП Велико Търново, същият подава заявление образец ***Приложение № 2*** в деловодството на Окръжна прокуратура Велико Търново. Към заявлението се прилага и копие от заповедта на Председателя на Окръжен съд Велико Търново, с която кандидатът е разпределен, както и проект на индивидуален план за провеждане на професионалния стаж по чл. 297, ал. 2, т. 2 от Закона за съдебната власт (ЗСВ) ***Приложение № 3***.

**(2)** Заявленията за всеки стажант-юрист се завеждат в деловодството на ВТОП, като се оформя административна преписка, към която се присъединяват всички входящи и изходящи документи, касаещи дейността по провеждането на стажа.

**(3)** След деловодната обработка, заявлението се докладва на Административният ръководител на ВТОП. Определянето на прокурора-наставник или следователя-наставник на кандидата за стажант-юрист, се извършва със заповед на административния ръководител на Окръжна прокуратура Велико Търново, копие от която се предоставя на наставника и на стажанта.

**(4)** На стажант-юристите се определят наставник от състава на магистратите на ВТОП или ОСлО във ВТОП, включително и командированите, при равномерно разпределение на прокурорите и следователите, последователно по азбучен ред, с изключение на Административния ръководител на ВТОП.

**Чл. 9. (1)** Професионалният стаж се провежда по индивидуален план, одобрен от прокурора/следователя-наставник, съдържащ реквизитите на чл. 18, ал. 1 от Наредбата за придобиване на юридическа правоспособност.

**(2)** В индивидуалния план се вписват:

* трите имена на стажант-юриста;
* място на провеждане на стажа;
* наставникът на стажант-юриста;
* начална и крайната дата на провеждане на стажа;
* дейностите, които ще се извършват от стажант-юриста, като за всяко действие се отбелязва поетапно след извършването му, че е извършено и кратка рецензия на наставника;
* видът и броя на документите с правно значение, които ще се изготвят от стажант-юриста по време на стажа, като за всеки документ се отбелязва поетапно след изготвянето му, че е изготвен и кратка рецензия от наставника;
* обща оценка на наставника за начина на справяне с работата от страна на стажант-юриста.

 **(3)** Изготвените от стажант-юриста документи с правно значение се прилагат към индивидуалния план при стриктно спазване разпоредбите на Закона за защита на личните данни.

 **(4)** В индивидуалния план се отразяват и всички последвали промени, настъпили в него.

 **(5)** След приключване на професионалния стаж, индивидуалния план се подписва от наставника, като екземпляр от него се предоставя в деловодството на ВТОП, за прилагане към съответната административна преписка.

**Чл. 10. (1)** Професионалният стаж в Окръжна прокуратура – Велико Търново и Окръжен следствен отдел във ВТОП се провежда през цялата година, под ръководството на наставник – прокурор или следовател, отговарящ на изискванията на чл. 297, ал. 5 от ЗСВ.

**(2)** В случай на невъзможност, определеният със заповед на Административния ръководител на ВТОП наставник, да проведе в цялост и да приключи професионалния стаж (поради дългосрочно отсъствие или при повишаване в длъжност, и/или преместване и др.), стажант-юристът се преразпределя на нов наставник, като той одобрява и подписва индивидуалния план и попълва стажантската книжка за проведения професионален стаж.

**III. Заключителни разпоредби.**

 **§1.** Настоящите правила, се издават на основание чл. 19, ал. 2 от Наредба № 1 от 01.02.2019 г. за придобиване на юридическа правоспособност,издадена от министъра на правосъдието, обн., ДВ, бр. 13 от 12.02.2019 г., в сила от 01.01.2020г.

**§2.** Правилата влизат в сила от деня на утвърждаването им със Заповед на Административния ръководител на ВТОП.

**§3.** Организацията по изпълнението на правилника се осъществява от Съдебния администратор и Административния секретар във ВТОП.

**§4.** Правила се допълват и изменят по реда на тяхното утвърждаване.

**§5.** Настоящите Правила се изпращат на персоналните електронни пощи на всички магистрати и съдебни служители и се публикуват на интранет страницата на Окръжна прокуратура В.Търново, намиращ се на адрес: <https://prb.bg>/opvt, при спазване на разпоредбите на Закона за защита на личните данни.

***Приложение № 1***

**ДО**

**АДМИНИСТРАТИВНИЯ РЪКОВОДИТЕЛ**

**НА ОКРЪЖНА ПРОКУРАТУРА**

**ГРАД ВЕЛИКО ТЪРНОВО**

**З А Я В Л Е Н И Е**

от ...........................................................................................................................

ЕГН......................................, живущ в гр. (с.) …........................................................,

ж.к..........................................................,ул. .................................................................,

тел.:………………………………

УВАЖАЕМИ ГОСПОДИН АДМИНИСТРАТИВЕН РЪКОВОДИТЕЛ,

По повод подготовката на документите ми по чл.4, ал.1 от Наредба № 1 от 01.02.2019г. за придобиване на юридическа правоспособност, които е необходимо да подам в Министерството на правосъдието, и след проведен предварителен разговор с………………………………………………………………………………

……………………………………………………………………………………, който съм избрал за наставник на професионалния ми стаж, и получено от него предварително съгласие, моля да ми бъдат предоставени:

- писмено съгласие по чл.297, ал.5 от ЗСВ от избрания от мен наставник;

- одобрен от наставника индивидуален стажантски план за провеждане на професионалния стаж по чл.297, ал.2, т.2 от ЗСВ;

- документ удостоверяващ 5-годишен стаж за съответната длъжност или професия на избрания от мен наставник.

Прилагам проект на индивидуален стажантски план за провеждане на професионалния стаж по чл.297, ал.2, т.2 от ЗСВ.

 Дата: ........................ ПОДПИС:

 гр. ............................

***Приложение № 2***

**ДО**

**АДМИНИСТРАТИВНИЯ РЪКОВОДИТЕЛ**

**НА ОКРЪЖНА ПРОКУРАТУРА**

**ГРАД ВЕЛИКО ТЪРНОВО**

**З А Я В Л Е Н И Е**

от ...........................................................................................................................

ЕГН....................................., живущ в гр. (с.) …........................................................,

ж.к..........................................................,ул. ................................................................,

тел.:………………………………

УВАЖАЕМИ ГОСПОДИН АДМИНИСТРАТИВЕН РЪКОВОДИТЕЛ,

Предоставям Ви за сведение Заповед № ………/20……г. на председателя на Окръжен съд Велико Търново, за провеждане на професионалния ми стаж по чл. 297, ал.2, т.2 от ЗСВ, който ще се проведе в периода от …………….. до …………………… в ОП Велико Търново/ОСлО в ОП Велико Търново.

Към настоящото заявление, прилагам проект на индивидуален стажантски план за провеждане на професионалния стаж по чл.297, ал.2, т.2 от ЗСВ, за одобряване от определения от Вас наставник.

Приложение: по текста

 Дата: ........................ ПОДПИС:

 гр. ............................

***Приложение № 3***

*ОДОБРЯВАМ,*

*НАСТАВНИК ………………..…*

 */Име,фамилия/*

**ИНДИВИДУАЛЕН ПЛАН**

**ЗА ПРОВЕЖДАНЕ НА ПРОФЕСИОНАЛЕН СТАЖ**

На стажант-юриста ………………………………………………………………...

(трите имена)

ЕГН ………………., постоянен адрес: ………………….....………………….…

Място на провеждане на стажа:

………………..………………………………………………………………….

(Окръжна прокуратура – Велико Търново/ОСлО във ВТОП)

Прокурор/следовател-наставник на стажант-юриста:

………………..………………………………………………………………….

Начало на професионалния стаж: …………………………………………….

Край на професионалния стаж: ……………………………………………….

Дейности, които ще се извършват от стажант-юриста по време на стажа.

*\*След всяко действие се отбелязва поетапно след извършването му, че е извършено и кратка рецензия от наставника.*

……………….……………………………………………………………………….

………………………………………………………………………………………..

…………………………………………………………………………………………

Вид и брой на документите с правно значение, които ще се изготвят от стажант-юриста по време на стажа.

*\*За всеки документ се отбелязва поетапно след изготвянето му, че е изготвен и кратка рецензия от наставника.*

………………………………………………………………………………………..

…………………………………………………………………………………………

………………………………………………………………………………………..

Обща оценка на наставника за начина на справяне с работата от страна на стажант-юриста: ……………………………………………………………………..

…………………………………………………………………………………………

………………………………………………………………………………………..

Наставник: ……………………………….

 *(Име и фамилия, подпис)*

*\*Подписва се след приключване на професионалния стаж от наставника.*